Kyk, politiek staan my nou nie juis aan nie. Daar is nêrens meer ’n sin vir logika daarin nie. Meer onverstaanbaar is die stagnasie van die minderheid kan steeds die meerderheid onderdruk – illusie. Come on, regtig waar! Noudat hulle ‘da’ party as ’n wit verskynsel sien, en die wat dink hulle sal so oorwin, moes sekerlik graad OO se wiskunde gefaal het…want indien daar wel so ’n hoop bestaan moet elkeen wat op ’n blanko bladsy ’n kruisie wil trek, inderdaad, sewe keer so moet doen, voor dit as een stem teenoor die ander se halwe stem vergelykbaar sal wees. Dit verstom my telkens dat sommige so kortsigtig kan wees vir die werklikheid, maar ook sulke groot illusies vir die toekoms kan koester.
Die huismense snork. Die honde blaf. Een buurman en sy kinders doen off-road-stunts in die straat. Die ander se garden-vaccum raas soos gewoonlik op ’n Sondag oggend stiptelik om 07h30. Die hadidas kom groet die wêreld en ek lê grootoog en staar na die plafion.
Toe diè nie meer vir my bekoring inhou nie, staan ek maar op en gaan maak ’n single cuppa…en later ’n tweede een…met genoeg geraas om die snorkendes te kenne te gee, dis tyd vir opstaan. Helaas, by die derde koppie en ’n halwe pakkie eat-some-more’s is daar steeds geen teken van real-world activities by hulle nie.
Teen vieruur die middag daag daar ’n verlore pakkie chocolates op. Helaas, met daardie pakkie het die swart hondjie tien kleintjies gekraam…
Oornag, het die kleintjies ook elk tien ander gekraam. Wonder of daar vandag vir my ’n spesiale stil hoekie in die wegkruipwêreld is…